Konodonty

Konodonty (lat. Conodonta, Conodontophorida) alebo [ak sa klasifikujú ako podkmeň chordátov, tak aj:] konodontochordáty (lat. Conodontochordata) sú vyhynutý taxón (obyčajne trieda) morských organizmov s tradične sporným systematickým zaradením. Dnes (cca. 2023) sa zaraďuje v rámci stavovcov do bezčeľustnatcov ako sesterská skupina kruhoústnic (Cyclostomata) v najužšom zmysle.

Existujú tri rôzne široké definície taxónu konodonta/konodontochordáty; podrobnosti pozri nižšie.

Konodonty žili od kambria po vrchný trias (pred asi 542 až 200 miliónmi rokov). Kondontové telieska sú dôležitou indexovou (mikro-)fosíliou.

Význam 
Dlhú dobu boli známe iba ako mikroskopické fosfatizované zvyšky zubov, známe ako konodontové telieska, pozostatky mäkkých častí týchto organizmov sú veľmi zriedkavé (známe iba z dvoch lokalít Južnej Afriky a Škótska). Konodonty, predovšetkým konodontové telieska sú významné zo stratigrafického hľadiska. 

Konodontové telieska sú úspešne používané pri zisťovaní teplotnej alterácie usadených hornín. Používa sa tzv. farebný alteračný index (colour alteration index – CAI). Jeho podstatou je fakt, že na základe zmien farieb konodontov od svetlo jantárovej po čiernu možno odlíšiť teplotné postihnutie hornín, v ktorých boli fosílie nájdené, zodpovedajú teplotám od 50 – 350 °C.

 Stavba tela 
Mali úzke a dlhé telo (väčšinou 3 – , zriedkavo do ). V chvostovej časti sa nachádzala plutva. Najčastejšie nachádzané konodontové telieska majú priemer 0,1 až , zriedkavo do . Sú to prevažne fosfatické telieska, rôzneho kónické až listovitého tvaru, ktoré tvorili zrejme súčasť ich ústneho aparátu. Konodontové telieska sa získavajú rozpúšťaním sedimentu v kyselinách. Z karbonátov sa získavajú rozpúšťaním v kyseline octovej alebo mravčej. Z kremitých hornín pomocou kyseliny fluorovodíkovej.

 Spôsob života 
Konodonty boli morské organizmy, ktorých pozostatky sú nachádzané v najrôznejších prostrediach, od hlbokovodného po plytkovodné.

 Dejiny výskumu 
Objavené v Rusku v 40. rokoch 19. storočia paleontológom nemeckého pôvodu Ch. I. Panderom v ordovických horninách okolia Petrohradu, devónskych horninách v Lotyšsku, karbóne okolia Moskvy a Tuly. Po prvýkrát vedecky opísané v roku 1856. Na Slovensku sa ich výskumu venoval ako prvý R. Mock.

 Systematika 
 Tri definície konodontov 
Tradične sa rozlišujú tri taxóny: Protoconodonta, Paraconodonta a Euconodonta (autorom tohto delenia je Bengtson 1976 ) - podrobnejšie pozri nižšie. Taxón konodonty/konodontochordáty môže v závislosti od autora zahŕňať:
Protoconodonta + Paraconodonta + Euconodonta, alebo
len Paraconodonta + Euconodonta MORRIS, S. C. The fossil record and the early evolution of the Metozoa. In: Nature, vol. 361, 21.1.1993, S. 219-223LEE et al. Conodont fauna of the Machari Formation (Middle and Upper Cambrian), Yeongweol area, Gangweon Province, Korea. In: Ameghiniana vol.46 no.2 Buenos Aires abr./jun. 2009 , alebo
len Euconodonta Turner S., Burrow C. J., Schultze H.-P., Blieck A., Reif W.-E.†, Rexroad C. B., Bultynck P. & Nowlan G. S. 2010. — False teeth: conodont-vertebrate phylogenetic relationships revisited. 
Geodiversitas 32 (4): 545-594 SWEET, W. C, DONOGHUE P. C.J.: Conodonts: Past, present, future. J. Paleont., 75(6), 2001, pp. 1174–1184, najmä S. 1179-1181  .

Zaradenie v systéme 
Dnes (stav okolo roku 2023) sa konodonty (Euconodonta) zaraďujú do stavovcov, presnejšie do bezčeľustnatcov ako sesterská skupina kruhoústnic (Cyclostomata) v najužšom zmysle (čiže ako sesterská skupina mihúľ a sliznatiek) Jon Mallatt, Vertebrate origins are informed by larval lampreys (ammocoetes): a response to Miyashita et al., 2021, Zoological Journal of the Linnean Society, Volume 197, Issue 2, February 2023, Pages 287–321, https://doi.org/10.1093/zoolinnean/zlac086. Na začiatku 21. storočia (zhruba pred rokom 2020) sa konodonty zaraďovali najčastejšie (a) v rámci stavovcov - bezčeľustnatcov, a to buď tak ako dnes (pozri vyššie) alebo ako sesterský taxón ostrakodermov, (b) alebo sa (najmä Euconodonta) zaraďovali mimo stavovcov ako ich sesterský taxón (presnejšie: ako sesterský taxón črepovcov (Craniata)). Podľa niektorých autorov Protoconodonta patria na úplne iné miesto v systéme než Paraconodonta+Euconodonta, obyčajne sa uvádza, že Protoconodonta patria pod alebo sú sesterskou vetvou taxónu štetinatoústky. DONOGHUE, P. C. J., KEATING, J. N. Early Vertebrate Evolution. In: Palaeontology, 2014, pp. 1–15 dostupné onlineHAARAMO, M.. Mikko's Phylogeny Archive [online]. Helsingin Yliopisto (University of Helsinki), [cit. 2018-06-21].  Szaniawski, H. (2002). "New evidence for the protoconodont origin of chaetognaths" (PDF). Acta Palaeontologica Polonica. 47 (3): 405.

Predtým boli bežné aj rozličné iné zaradenia konodontov, napr.: 
jeden z hlavných taxónov chordátov  (klasifikovaný mimo stavovcov) , 
predchodcovia úhorov alebo kruhoústnic.Makridin, V.L., Barskyj, I.S. (Editori) 1995, Paleontologia i paleoekologia Slovar spravočnik. Nedra, Moskva, s. 166
príbuzní sliznatiek Krejsa - Slavkin 1987, citované in: Nelson 2016
taxón patriaci (ako celok) pod alebo úzko príbuzný s týmito taxónmi Blieck, A., Turner, S., Burrow, C. J., Schultze, H. P., Rexroad, C. B., Bultynck, P., Nowlan, G. S., 2010, Fossils, histology, and phylogeny: Why conodonts are not vertebrates. Episodes, 33, 4, s. 234 – 241:
ryby v zmysle rybovité stavovce (alebo sesterská skupina tohto taxónu )
štetinatoústky (pre všetky konodonty, nie len pre Protocondonta)
mäkkýše (obyčajne ulitníky alebo červovce)
obrúčkavce
článkonožce (trilobity alebo kôrovce)
chytadlovce
mechúrniky
rôzne nižšie prvoústovce
rasliny

Vnútorná systematika 
Systematika primárne podľa Sweet a Donoghue (A, B... označuje rôzne významy toho istého názvu; / oddeľuje úplné synonymá)DONOGHUE, P. C. J. et al. Conodont affinity and chordate phylogeny. In: Biol. Rev. (2000),75,pp. 191-251  HAARAMO, M.. Mikko's Phylogeny Archive [online]. Helsingin Yliopisto (University of Helsinki), [cit. 2018-06-21].  (Poznámka: Pozor, v texte je preklep: Namiesto Protoconodontida má byť Proconodontida.) :
Conodonta (A):
Paraconodontida:
Protoconodonta
Paraconodonta - niekedy spolu s Euconodonta označované ako Conodonta (B)
Conodonta (C)/Euconodonta:
Proconodontida (A)/Cavidonti:
rad Proconodontida (B)
rad Belodellida
Conodonti:
bez mena (príp. Protopanderodontida (A) ):
rad Protopanderodontida (B) - vrátane rodu Teridontus
rad Panderodontida
bez mena (príp. Prioniodontida (A) ):
rad Prioniodontida (B)
rad Prioniodinida
rad Ozakodinida

Podrobnosťami klasifikácie vyšších konodontov sa zaoberá práca Donoghue et al. 2008 DONOGHUE, P. C. J. et al. The interrelationships of ‘complex’ conodonts (Vertebrata). In: Journal of Systematic Palaeontology 6 (2): 119–153 .

Systematika, ktorá bola uvedená na anglickej wikipédii v taxoboxe v rokoch 2009 - 2017 v hesle Conodont: 
 Protoconodonta
 Conodonta
 Paraconodonta
 Euconodonta
 Panderodontida
 Prioniodontida
 Prioniodinina
 Ozarkodinina
náhľad|Fosílie konodontov druhu Manticolepis subrecta z vrchného devónu, Poľsko.

R. J. Aldridge (2005) konodonty (presnejšie Euconodonta) člení takto:Aldridge, R. J., 2005, Conodonts. in Selley, R.C., Cocks, L.R.M., Plimer, I.R. (Editors), Encyclopedia of Geology. Volume 3. Elsevier, Amsterdam, s. 440 – 448
 rad Proconodontida
 rad Belodellida
 rad Protopanderodontida
 rad Panderodontida
 rad Prioniodontida
 rad Prioniodinida
 rad Ozarkodinida

Matoušek-Trnka 1997 má nasledujúce delenie :
podkmeň konodontochordáty (Conodontochordata) - jediná trieda konodonty (Conodontophorida) :
rad konodontotvaré (Conodontiformes)
rad vláknozubcotvaré (Neurodontiformes)

 Referencie 

Externé odkazy 
monografia SWEET, W. C. The Conodonta. 1988

 Iné projekty 

Kategória:Skameneliny
Kategória:Chordáty
Kategória:Kruhoústnice